  Виталий Пронин Туспуктэм: Югдурез утёнъя министерстволэн сайтысьтыз.Ужрад ортче 15-тӥ мартысен 26-тӥ мартозь. Югдурез утисьёслы калыклы вазисько: тодӥськоды ке, кытын возё яке вуз каро наркотикъёсын, будэто мак, кенэм, жингыртоно полицие 102 номеръя. Озьы ик вазиськыны луэ уен-нуналэн ужась «пӧсь» линие (3412) 557-145, 419-123, 419-002, 419-373, 419-474 телефон номеръёсъя яке ивор ыстыны mvd.18@mvd.ru электрон почтае. Со сяна, 18-тӥ мартысен 26-тӥ мартозь наркотикъёсын йырин курике шедем муртъёслы юрттонъя телефонъёс ужалозы, визь-кенеш сётозы Элькунысьтымы наркодиспансерысь ужасьёс, жингыртоно (3412) 415-127 номеръя. УД  